*Tisztelt Cégvezető!*

*A COVID-19 koronavírus betegség gyors terjedésére tekintettel a Pécs-Baranyai Kereskedelmi és Iparkamara és Dél-Dunántúli Gépipari Klaszter jelen (2020.03.12-én készült) nem kötelező érvényű ajánlást készítette. Az ajánlások teljességéért, helyességéért, jogszerűségéért és aktualitásáért felelősséget nem tudunk vállalni, az ajánlásokat a legnagyobb gondossággal, tudásunk és információink szerint készítettük el. Ajánlásainkat a járványügyi helyzetnek megfelelően frissítjük, kérjük kísérjék figyelemmel.*

**Tisztelt Partnerünk!**

A COVID-19 koronavírus **járvány várható** **Magyarországi terjedése** miatt vállalati szinten **kockázatcsökkentő intézkedéseket vezettünk be.**

Ezek célja elősegíteni a szerződéseinkben lefektetett **feladatok maradéktalan teljesítését**, illetve a munkatársainkra háruló egészségügyi hatások **mérséklését.**

**ÜZEMI TERÜLETRE BESZÁLLÍTÓ PARTNEREINK RÉSZÉRE:**

* A koronavírusra való tekintettel a vállalat kéri beszállító partnereit, hogy részükre fuvarfeladatot végző gépkocsik és gépkocsivezetők csak és kizárólag olyanok legyenek, akik a feladatra jelentkezést megelőző 3 hétben nem jártak a koronavírus által korlátozott területeken. A korlátozott területek folyamatosan változhatnak, így azt a médiában, illetve a hatóságok tájékoztatását követve kell figyelembe venni.
* Ha a mai napot megelőző 3 hétben valamelyik velünk közvetlen kapcsoltban álló munkatársuk járt korlátozás alatt álló területen, kérem jelezzék felénk (név, gk.rendszám, időpont).
* A vállalat üzemeibe történő belépéskor az eddig is kötelezően kitöltendő belépési nyilatkozatot kiegészítettük koronavírusra történő nyilatkozattal is, melynek kitöltése kötelező, e nélkül a látogató, gépkocsivezető nem léphet be az üzemeink területére.
* Az üzemi területre belépőkre kihirdetett aktuális megelőző intézkedéseket (hőmérsékletmérés, higiéniás szabályok, útvonalak stb.), szabályokat minden belépőnek be kell tartani.

**A telephelyen belüli mozgásra és tartózkodásra vonatkozó korlátozások**

* A teherjárművek csak a jóváhagyott ki- és berakodási idősávot közvetlenül megelőzően léphetnek be a telephelyre, ha a termékre időablakos rakodási ütemezés van érvényben.
* Olyan kiszerelő egységeknél, ahol a vállalat személyzete végzi a ki- / berakodást, kérjük a sofőröket, hogy tartózkodjanak mindvégig a gépjárművük vezetőfülkéjében.
* Ha a gépkocsivezetőnek el kell hagynia a kabint, akkor ezt egy vállalati alkalmazott előzetes tájékoztatása után tegye. A járművezetők elhagyhatják a vezetőfülkét a rakomány végleges rögzítése és ellenőrzése, valamint személyes szükségleteik kielégítése céljából.
* Elkerülhetetlen esetekben a közös helyiségek és a közösségi terek használatát a lehető rövidebbre kell korlátozni. Kérjük csak az Ön számára kijelölt helyiségben tartózkodjon.
* Azoknál a kiszerelő egységeknél, ahol a járművezetők végzik a ki- / berakodást, a vállalati alkalmazottakkal és más gépjárművezetőkkel történő személyes érintkezési időt a lehető legrövidebbre kell korlátozni.

**Kiegészítő személyi védőfelszerelés viselésének előírása és egyéb óvintézkedések**

* Bármely látogatónak, gépkocsivezetőnek, aki a közelmúltban külföldön járt, eldobható arcmaszkkal és kesztyűvel kell rendelkeznie, amelyet a telephelyen való tartózkodásuk alatt másokkal való érintkezésük során viselni kell.
* A portákon az áruforgalmi, valamint az okmányoló ügyintézőink a dokumentumok kezelése alatt szintén maszkot és kesztyűt fognak viselni.
* A külső látogatók számára külön, kijelölt illemhelyeket biztosítunk. Kérjük, kizárólag azokat használják.

**PARTNEREINK, ALVÁLLALKOZÓINK RÉSZÉRE:**

**Kérjük szíves tájékoztatásukat az együttműködésünk szempontjából releváns kiemelt kockázatokról, illetve kockázatcsökkentési intézkedésekről:**

* egészségügyi érintettségről (megbetegedésről, esetleges karanténról)
* teljesítési kockázatról
* esetleges pénzügyi kockázatról
* alvállalkozói kockázatról

Kérjük, amennyiben fennáll a veszélye, hogy fennálló szerződésünk teljesítését a járvány megnehezíti vagy időlegesen ellehetetleníti, a helyzet preventív kezelése érdekében szíveskedjenek mielőbb tájékoztatni bennünket, hogy kellő időben egyeztethessük a szükséges lépéseket.

**További intézkedéseink személyes egyeztetések kapcsán:**

1. A személyes találkozásokat minimalizáljuk, a személyes egyeztetések, utazások, helyszíni egyeztetések kiváltása skype és telefonos egyeztetésekkel történjen.
2. Elkerülhetetlen személyes egyeztetéseken a résztvevői kört redukáljuk.
3. Higiénés szabályok fokozott betartása (fertőtlenítések és kézmosások, mosdó kerülése, fizikai kontaktus kerülése, saját eszközök és frissítők).

**A fentieken kívül általános tanácsként a csatolt anyagban megosztjuk a WHO néhány javaslatát.**

**Köszönjük együttműködésüket és megértésüket!**

**Jó egészséget kívánunk!**

**Pécs, 2020. 03. 12.**

Üdvözlettel: